**ບົດກ່າວເປີດກອງປະຊຸມ**

**ຂອງ ທ່ານ ລັດຖະມົນຕີກະຊວງສາທາລະນະສຸກ ໃນວາລະເຂົ້າຮ່ວມ ກອງປະຊຸມແລກປ່ຽນບົດຮຽນ ວຽກງານນໍ້າ,ສຸຂາພິບານ ແລະ ອະນາ**

**ໄມ ໃນສປປ ລາວ. ເພື່ອກ້າວໄປສູ່ການຢຸດຕິການຖ່າຍຊະຊາຍ ໃນປີ 2025**

**( WASH -Towards Open Defecation Free Lao PDR in 2025)**

**ວັນ​ທີ 29 ຫາ 30 ກັນ​ຍາ 2022, ທີ່ ໂຮງ​ແຮມ ແລນ​ມາກ, ນະ​ຄອນຫຼວງວຽງ​ຈັນ.**

**ຂໍຮຽນ** ທ່ານເຈົ້າ​ຄອງ​ນະ​ຄອນຫຼວງວຽງ​ຈັນ, ເຈົ້າແຂວງ, ຮອງເຈົ້າແຂວງ,ທ່ານ ເຈົ້າເມືອງ, ຮອງເຈົ້າເມືອງ, ທ່ານຜູ້ຕາງໜ້າ 17 ແຂວງ ແລະ 1 ນະຄອງຫຼວງ.

* ຮຽນ ທ່ານ ຫົວໜ້າອົງການ ຢູນີເຊັບ, ທ່ານຫົວໜ້າຫ້ອງການທະນາຄານໂລກ ແລະ ອົງ

ການຊ່ວຍເຫຼືອສາກົນ ທັງໝົດທີ່ນັບຖື.

* ທ່ານ ຫົວໜ້າກົມ, ຄະນະກົມ , ຫົວໜ້າສູນ, ຮອງສູນ ທີ່ນັບຖື
* ບັນດາທ່ານ ຫົວໜ້າ / ຮອງຫົວໜ້າພະແນກສາທາລະນະສຸກ​ແຂວງ, ຫ້ອງ​ການ​ສາ​ທາ​ລະ​ນະ​ສຸກ​ເມືອງ ພ້ອມດ້ວຍທີມງານ ທີ່ນັບຖື.
* ບັນດາທ່ານ ແຂກຜູ້ທີ່ມີກຽດ ທັງພາຍໃນ ແລະ ຕ່າງປະເທດ , ທ່ານຍີງ, ທ່ານຊາຍ ທີ່ນັບຖື ແລະ ຮັກແພງ.

**ຂ້າພະເຈົ້າ** ຮູ້ສຶກເປັນກຽດ ແລະ ມີຄວາມຍີນດີເປັນຢ່າງຍີ່ງ ທີ່ໄດ້ຕາງໜ້າ​ໃຫ້ການນຳກະ

ຂອງຊວງສາທາລະນະສຸກ ມາເຂົ້າຮ່ວມກອງປະຊຸມ ການຈັດຕັ້ງປະຕິບັດວຽກງານນໍ້າ ,ສຸຂາພິບານ ແລະ ອະນາໄມ ໃນຂອບເຂດທົ່ວປະເທດ ທີ່ໄດ້ຈັດຂື້ນໃນມື້ນີ້ ຂ້າພະເຈົ້າຂໍນໍາເອົາ ຄວາມຢ້ຽມ

ຢາມຖາມຂ່າວ, ຄວາມຮັກແພງ ແລະ ​ຄຳອວຍພອນ ຈາກຄະນະລັດຖະມົນຕີກະຊວງສາທາລະ

ນະສຸກ ມາເຖີງຜູ້ແທນທຸກໆທ່ານ ທີ່ໄດ້ເຂົ້າຮ່ວມໃນນະທີ່ນີ້.

ບັນດາທ່ານ ທີ່ນັບຖື ແລະ ຮັກແພງທັງຫຼາຍ ກອງປະຊຸມໃນ​ມື້ນີ້ ແມ່ນມີຄວາມໝາຍ

ຄວາມສຳຄັນ ແລະ ເປັນບາດກ້າວອັນໜື່ງ ໃນການທົບທວນຄືນການຈັດຕັ້ງປະຕິບັດວຽກງານໃນ

ໄລຍະທີ່ຜ່ານມາ ພ້ອມດຽວກັນນັ້ນ ກໍ່ຈະໄດ້ມີການ ຄົ້ນຄ້ວາ, ປຶກສາຫາລື ແລະ ວາງແຜນ

ຮ່ວມກັນໃຫ້ບັນລຸຕາມຄາດໝາຍສູ້​ຊົນ ທີ່ໄດ້ວາງໄວ້ຮ່ວມ​ກັນ ໃນກອງປະຊຸມ​ໃນ​ຄັ້ງ​ກ່ອນ ວັນທີ່

17-18/12/2019 ທີ່ຫ້ອງປະຊຸມສູນ I C T C ຫຼັກ 5 ນະຄອນຫຼວງວຽງຈັນ.

ໂດຍອີງໃສ່ ແຜນພັດທະນາສາທາລະນະສຸກ 2021 – 2025 ກໍ່ຄື 5 ປີ ຄັ້ງທີ່ IX ເພື່ອ

ແນໃສ່ຈັດຕັ້ງຜັນຂະຫຍາຍ ມະຕິກອງປະຊຸມໃຫຍ່ຂອງພັກ ຄັ້ງທີ່ XI ແລະ ແຜນພັດທະນາເສດ

ຖະກິດ-ສັງຄົມແຫ່ງຊາດ 5 ປີ ຄັ້ງທີ່ IX ( 2021-2025 ) ແນໃສ່ການບັນລຸເງື່ອນໄຂ ນໍາພາປະເທດຊາດ ໃຫ້ຫຼຸດພົ້ນອອກຈາກສະຖານະພາບດ້ອຍພັດທະນາ ໃນປີ 2024 ກະກຽມ

ຄວາມພ້ອມ ໃຫ້ປະເທດຊາດມີລາຍຮັບສູງປານກາງ ແລະ ບັນລຸການປົກຄຸມສຸຂະພາບທົ່ວປວງຊົນ ໃນປີ 2025 – 2030.

ອີງຕາມການລາຍງານຂອງອົງການສະຫະປະຊາຊາດສຳລັບເດັກ ຫຼື ອົງການຢູນີເຊັບ ໃຫ້ຮູ້ວ່າ : ໃນທົ່ວໂລກຍັງມີປະຊາກອນເຖີງ 2,2 ຕຶ້ຄົນ ທີ່ບໍ່ໄດ້ຊົມໃຊ້ນໍ້າທີ່ສະອາດ, ຫຼາຍກ່ວາເຄີ່ງໜື່ງຂອງປະ

ຊາກອນໂລກ ຍັງບໍ່ທັນເຂົ້າເຖີງສຸຂາພິບານທີ່ປອດໄພ ( ຄາດຄະເນປະຊາກອນໂລກ ມີ 8 ຕື້ຄົນ ໃນເດືອນ 11/ 2022 ) ປະມານ 3 ຕື້ຄົນ ຍັງບໍ່ທັນເຂົ້າເຖີງ ການລ້າງມືໃສ່ສະບູ, ປະມານ 673 ລ້ານຄົນ ຍັງຖ່າຍຊະຊາຍ , ເດັກນ້ອຍ ຫຼຸດ 5 ປີ ເສຍຊີວິດ 700 ຄົນ / ມື້ ສາຍເຫດມາຈາກຍ້ອນຍັງ

ບໍ່ທັນເຂົ້າເຖີງນໍ້າສະອາດ ແລະ ສຸຂານາໄມ.

ອີງໃສ່ຂໍ້ມູນຕົວເລກ ໃນການນໍາໃຊ້ນໍ້າ ແລະ ວິດຖ່າຍ ສົກປີ 2021-2022 ໃນຂອບເຂດທົ່ວ

ປະເທດສຳລັບນໍ້າສະອາດ ແມ່ນບັນລູ 91,50 % , ສຳລັບວິດຖ່າຍ ແມ່ນບັນລຸ 82%, ເປີດບ້ານ

ຢຸດຕິການຖ່າຍຊະຊາຍທັງໝົດ 5,679 ບ້ານ , 37 ເມືອງ, 02 ແຂວງຄື: ແຂວງບໍລິ​ຄຳໄຊ , ນະ

ຄອນຫລວງວຽງຈັນ (ຂໍ້ມູນ 6 ເດືອນຕົ້ນປີ 2022).

ເຖີງແມ່ນວ່າ ຕົວເລກຈະມີການເພີ້້ມຂື້ນກໍ່ຕາມ ແຕ່ມັນກໍ່ເປັນຕົວເລກທີ່ສະສົມ ( ມີລະ

ບົບນໍ້າ, ວິດຖ່າຍທີ່ມີການເປ່ເພ), ນໍ້າດື່ມ-ນຳໃຊ້ນໍ້າບໍ່ພຽງພໍ , ບໍ່ນຳໃຊ້ວິດຖ່າຍ ( ຖ່າຍຊະຊາຍ )

 ໂດຍສະເພາາະ ກໍ່ແມ່ນຊຸມຊົນຢູ່ໃນເຂດຊົນນະບົດ ທີ່ມີການ​ດຳລົງຊີວິດ ຕິດພັນກັບ​ທໍາມະຊາດ

 ຍັງບໍ່ທັນມີຄວາມຮັບຮູ້, ຄວາມເຂົ້າໃຈ ຕໍ່ກັບວຽກ​ງານສຸຂານາໄມ ໂດຍສະເພາະ ກໍ່ແມ່ນການນຳໃຊ້

ນໍ້າສະອາດ, ການນໍາໃຊ້ວິດຖ່າຍ, ການລ້າງມືໃສ່ສະບູ ແລະ ການຮັກສາອະນາໄມສີ່ງແວດລ້ອມທີ່ຢູ່

ອາໄສ ແມ່ນຍັງບໍ່ທັນໄດ້ດີ ຈື່ງເປັນສາເຫດເຮັດໃຫ້ມີ ການລະບາດຂອງພະຍາດ ເຊັ່ນ: ພະຍາດຖອກ

ທ້ອງ,ພະຍາດທ້ອງບິດ, ໄຂ້ທໍລະພິດ, ອັກເສບຕັບA , ພະຍາດເປັ້ຍລ່ອຍ , ໄຂ່ແມ່ກາຝາກທຸກຊະນິດ ແລະ ພະຍາດອື່ນໆ ເຊີ່ງເປັນບັນຫາກະທົບໃສ່ສຸຂະພາບ , ການພັດທະນາດ້ານເສດຖະກິດສັງຄົມ ແລະ ການ ຈະເລີນເຕີບໂຕຂອງເດັກ ເຮັດໃຫ້ເດັກຂາດສານອາຫານ , ລວງສູງບໍ່ໄດ້ມາດຕະຖານ.

ໂດຍປະຕິບັດຕາມນະໂຍບາຍແຫ່ງຊາດວ່າດ້ວຍນໍ້າ, ສຸຂາພິບານ ແລະ ອະນາໄມ ເລກທີ່ 0215 /ສທ ລົງວັນທີ່ 30 ມັງກອນ ປີ 2019 ທີ່ໄດ້ລະບຸໄວ້ວ່າ :ໃຫ້ທຸກຄົນເຂົ້າເຖີງລະບົບນໍ້າ ແລະ ສຸຂາພິບານຢ່າງທົ່ວເຖີງເທົ່າທຽມກັນ ແລະ ພຽງພໍຕໍ່ການນຳໃຊ້ ລວມທັງຢຸດຕິການຖ່າຍຊະຊາຍ ນອກຈາກນີ້ ຍັງມີຍຸດທະສາດແຫ່ງຊາດ ດ້ານສະໜອງນໍ້າສະອາດ,ສຸຂາພິບານ ແລະ ອະນາໄມເຂດຊົນ

ນະບົດ ໃນ ສປປລາວ ແຕ່ປີ 2019 -2030 ສະບັບ ເລກທີ່ 0947 /ສທ ລົງ ວັນທີ່ 19 ເມສາ 2019 ທີ່ໄດ້ລະບຸວ່າ ໃຫ້ລືບລ້າງການຖ່າຍຊະຊາຍ ໃນຂອບເຂດທົ່ວປະເທດ ພາຍໃນປີ 2025 ແລະ ຮອດປີ 2030 ໝົດທຸກຄົນໄດ້ເຂົ້າເຖີງດ້ານສຸຂານາໄມຢ່າງເປັນ​ທຳ.

ເພື່ອໃຫ້ບັນລຸຕາມຍຸດທະສາດ , ນະໂຍບາຍ ແຫ່ງຊາດ ແລະ ບັນລຸຕາມຄາດໝາຍສູ້ຊົນດັ່ງ

ກ່າວນັ້ນ ແຕ່ລະພາກສ່ວນ ແຕ່ລະຂັ້ນ ແລະ ຄູ່ຮ່ວມພັດທະນາ ກໍ່ຕ້ອງໃຫ້ຄວາມສຳຄັນ ໃນການ

ເຜີຍແຜ່ ຄວາມຮູ້ ຄວາມເຂົ້າໃຈ ດ້ານຕິນິກຳ ທີ່ເປັນບ່ອນອີງ ເຊັ່ນນະໂຍບາຍ, ຍຸດທະສາດ , ແຜນ

ຈັດຕັ້ງປະຕິບັດ ອຳນວຍຄວາມສະດວກ,ຊຸກຍູ້ ຊ່ວຍເຫຼືອ ພ້ອມທັງຈັດສັນງົບປະມານ ໃຫ້ໄດ້ຈັດຕັ້ງ

ປະຕິບັດຢ່າງຕໍ່ເນື່ອງ ປຸກລະດົມຊຸມຊົນ ໃຫ້ຄວາມຮູ້ຄວາມເຂົ້າໃຈ ດ້ານຂໍ້ມູນຂ່າວສານ, ການສື່ສານ ,ເຊື່ອມສານ ເພື່ອປ່ຽນແປງການຫັນປ່ຽນພຶດຕະກໍາ ແບບແຜນການດໍາລົງຊີວິດຂອງຊຸມຊົນໃຫ້ດີຂື້ນ ທັງໝົດນີ້ ກໍ່ເພື່ອຮັບປະກັນ ດ້ານສຸຂະພາບ , ມີຄຸນນະພາບຊີວິດທີ່ດີ ເພື່ອຫຼຸດຜ່ອນການເຈັບເປັນ ແລະ ການເສຍຊີວິດ ເນື່ອງຈາກການຂາດສຸຂານາໄມ.

 ຕອບສະໜອງດ້ານບຸກຄະລາກອນ ຂັ້ນພື້້ນຖານໃຫ້ພຽງພໍ ຍົກລະດັບຄວາມຮູ້, ຄວາມສາມາດ ປະສົບການ ໃນການເຮັດວຽກໃຫ້ມີຄຸນນະພາບ. ປຸກລະດົມໃຫ້ຊຸມຊົນ,ອໍານາດການປົກຄອງທ້ອງ

ຖີ່ນໃຫ້ມີການປະກອບສ່ວນ, ມີສ່ວນຮ່ວມ ແລະ ເປັນເຈົ້າການໃນການ ອອກແບບ ,ກໍ່ສ້າງ, ນຳໃຊ້ , ຄຸ້ມຄອງຮັກສາ ລະບົບນໍ້າ ແລະ ສຸຂາພິບານໃຫ້ມີຄວາມຍືນຍົງ ພ້ອມດຽວກັນນັ້ນ ກໍ່ຕ້ອງໄດ້ສ້າງລະ

ບົບຕິດຕາມປະເມີນຄືນແຕ່ລະໄລຍະ , ຕິດຕາມກວດກາ ເຝົ້າລະວັງທາງດ້ານຄຸນນະພາບຂອງນໍ້າ, ປັບ

ປຸງແກ້ໄຂລະບົບນໍ້າທີ່ມີຄວາມສ່ຽງ, ກະຕຸ້ນຊຸມຊົນໃຫ້ມີການປະກອບສ່ວນ ເປັນເຈົ້າການດ້ານນໍ້າ, ສຸຂາພິບານ, ການດື່ມນໍ້າທີ່ສະອາດປອດໄພ, ການກຳຈັດຂີ້ເຫຍື້ອໃຫ້ຖືກວິທີ,ການບໍລິໂພກອາຫານທີ່

ສະອາດປອດໄພ ( ຄົບ5ໝູ່) ແລະ ລ້າງມືໃສ່ສະບູທຸກຄັ້ງ ກ່ອນກີນອາຫານ, ຫຼັງໃຊ້ວິດຖ່າຍ ແລະ ຈັບບາຍສີ່ງເປີເປື້ອນຕ່າງໆ ຖ້າເຮັດໄດ້ຄືແນວນີ້ກໍ່ຈະເປັນການປ້ອງກັນການລະບາດພະຍາດຕ່າງໆໄດ້ ຮອດປີ 2025 ພວກເຮົາກໍ່ຈະປະກາດ ເປັນປະເທດຢຸດຕິການຖ່າຍຊະຊາຍ ແລະ ປີ 2030 ກໍ່ຈະ

ປະກາດເປັນປະເທດສຸຂານາໄມໄດ້ ຕາມຄາດໝາຍສູ້ຊົນທີ່ວາງໄວ້.

 **ເນື່ອງໃນໂອກາດ ອັນສະຫງ່າລາສີນີ້** ຂ້າພະເຈົ້າໃນນາມຕາງໜ້າການການນໍາຈາກກະຊວງ

ສາທາລະນະສຸກ ສຸດທີມີຄວາມດີໃຈ ພາກພູມໃຈເປັນຢ່າງຍີ່ງ ຂໍສະແດງຄວາມຮູ້ບຸນຄຸນ ແລະ ຂໍ

ຂອບໃຈນຳການຈັດຕັ້ງທຸກຂັ້ນ, ແຕ່ລະພາກສ່ວນ ແລະ ຄູ່ຮ່ວມພັດທະນາ ເຊີ່ງຍາມໃດກໍ່ໄດ້ໃຫ້

ຄວາມສຳຄັນສະໜັບສະໜູນ ເຮັດໃຫ້ວຽກງານດັ່ງກ່າວໄດ້ຄັບເຄື່ອນຈົນໄດ້ຮັບຜົນສຳເລັດມາເຖີງ

ປະຈຸບັນນີ້ ແລະ ກໍ່ຂໍໃຫ້ສືບຕໍ່ການຮ່ວມມືສະໜັບສະໜູນຈົນກ່ວາຈະບັນລຸຕາມຄາດໝາຍທີ່ວາງໄວ້.

ຂໍອວຍພອນ ໃຫ້ບັນດາທ່ານ ການນຳທຸກທ່ານ ທ່ານ​ເຈົ້າ​ຄອງນະຄອນ, ທ່ານເຈົ້າແຂວງ/ຮອງ

ເຈົ້າແຂວງ, ທ່ານເຈົ້າເມືຶອງ/ຮອງເຈົ້າເມືອງ ທ່ານ ຫົວໜ້າພະນກສາທາລະນະສຸກແຂວງ,ຫ້ອງ​ການ​ສາ​ທາ​ລະ​ນະ​ສຸກ​ເມືອງ ພ້ອມດ້ວຍທີມງານ, ທ່ານຫົວໜ້າກົມ, ຫົວໜ້າສູນ, ຄູ່ຮ່ວມພັດທະນາ ແລະ ວິ

ຊາການທີ່ກ່ຽວຂ້ອງທີ່ເຂົ້າຮ່ວມທັງໝົດ ຈົ່ງມີສຸຂະພາບແຂງແຮງ, ມີພາລະນາໄມສົມບູນ ມີຄວາມສຸກ ໃນ​ຊີ​ວິດ​ສ່ວນ​ຕົວ ແລະ ຄອບ​ຄົວ, ປະສົບຜົນສຳເລັດໃນໜ້າທີ່ວຽກງານ.

ຂໍສະແດງຄວາມຂອບໃຈ ເປັນຢ່າງສູງ ມາຍັງພະນັກງານ, ຄະນະກະກຽມ ແລະ ຈັດຕັ້ງກອງ

ປະຊຸມ ແລະ ພາກສ່ວນຕ່າງໆ ທັງພາຍໃນ ແລະ ອົງການຈັດຕັ້ງສາກົນ, ຄູ່ຮ່ວມພັດທະນາທີ່ສະໜັບ

ສະໜູນໃນການອອກແບບ, ກະກຽມ, ປຶກສາຫາລື ແລະ ຕອບສະໜອງດ້ານງົບປະມານ ການໃຊ້ຈ່າຍຕ່າງໆ ຂໍອວຍພອນໃຫ້ກອງປະຊຸມຈົ່ງດຳເນີນໄປດ້ວຍດີ ແລະ ໄດ້ຮັບຜົນສຳເລັດອັນ​ຈົບ​ງາມ.

ມາຮອດນີ້ ກໍ່ເຖີງເວລາອັນ​ສົມຄວນ​ແລ້ວ ຂ້າພະເຈົ້າຂໍກ່າວການເປີດ **ກອງປະຊຸມ**

**ແລກປ່ຽນບົດຮຽນ ວຽກງານນໍ້າ, ສຸຂາພິບານ ແລະ ອະນາໄມ ໃນ**

**ສປປ ລາວ** ຢ່າງເປັນທາງການ ​ນັບແຕ່ເວລານີ້ເປັນຕົ້ນໄປ.  **ຂໍຂອບໃຈ**

**ບົດກ່າວປິດກອງປະຊຸມຂອງທ່ານ ລັດຖະມົນຕີກະຊວງສາທາລະນະສຸກໃນວາລະເຂົ້າຮ່ວມ ກອງປະຊຸມແລກປ່ຽນບົດຮຽນ ວຽກງານນໍ້າ,ສຸຂາພິບານແລະ ອະນາ**

**ໄມ ໃນສປປ ລາວ. ເພື່ອກ້າວໄປສູ່ການຢຸດຕິການຖ່າຍຊະຊາຍ ໃນປີ 2025**

**( WASH -Towards Open Defecation Free Lao PDR in 2025)**

**ວັນ​ທີ 29 ຫາ 30 ກັນ​ຍາ 2022, ທີ່ ໂຮງ​ແຮມ ແລນ​ມາກ, ນະ​ຄອນຫຼວງວຽງ​ຈັນ.**

ຮຽນ : ທ່ານຫົວໜ້າອົງການຢູນີເຊັບ, ທ່ານຫົວໜ້າຫ້ອງການທະນາຄານໂລກ ແລະ ອົງການຊ່ວຍ

 ເຫຼືອສາກົນ ທີ່ນັບຖື.

* ທ່ານ ໜ້າກົມ / ທ່ານຮອງກົມ ,ຫົວໜ້າສູນ / ຮອງສູນ , ຫົວໜ້າພະແນກ / ຮອງພະແນກ,ຫົວ​ໜ້າ​ຫ້ອງ​ການ​ສາ​ທາ​ລະ​ນະ​ສຸກ​ເມືອງ ພ້ອມດ້ວຍພະນັກງານວິຊາການ ທີ່ນັບຖື.
* ບັນດາທ່ານຜູ້ມີກຽດ ທັງພາຍໃນ ແລະ ຕ່າງປະເທດ ທີ່ນັບຖື ທ່ານຍີງ ທ່ານຊາຍ ທີ່ຮັກແພງ

ຜ່ານການຮັບຟັງການລາຍງານຂອງຄະນະຮັບຜິດຊອບ **ກອງປະຊຸມແລກປ່ຽນບົດຮຽນວຽກ**

**ງານນໍ້າ,ສຸຂາພິບານແລະ ອະນາໄມ ໃນສປປ ລາວ.** ເຫັນວ່າ ມີຫຼາຍອັນທີ່ພົ້ນເດັ່ນ ເຊີ່ງສະ

ແດງໃຫ້ເຫັນເປັນຮູບປະທຳ ໂດຍສະເພາະກໍ່ແມ່ນການຈັດຕັ້ງປະຕິບັດວຽກງານ(ຊຈສ) ພາຍຫຼັງມີ

ການລົງລາຍເຊັນວາງຄາດໝາຍສູ້ຊົນຮ່ວມກັນ ໃນຄັ້ງວັນທີ່ 17-18/12/2019 ຕົວເລກ ການເປີດ

ບ້ານ, ເປີດເມືອງ, ເປີດແຂວງ ແລະ ເປີດນະຄອນຫຼວງ ໄດ້ມີການເພີ້ມຂື້ນຢ່າງຕໍ່ເນື່ອງ ເຖີງແມ່ນວ່າ ຊ່ວງໄລຍະເວລາດັ່ງກ່າວ ຈະປະສົບກັບບັນຫາ ການລະບາດຂອງພະຍາດໂຄວິດ 19 ແຕ່ການຈັດຕັ້ງ

ປະຕິບັດກໍ່ຍັງໄດ້ຮັບຜົນຢ່າງຕໍ່ເນື່ອງ.

ສີ່ງສຳຄັນທີ່ສຸດ ແມ່ນໄດ້ເປີດນະຄອນຫຼວງເປັນນະຄອນຢຸດຕິການຖ່າຍຊະຊາຍ, ເປັນນະຄອນ

ສຸຂານາໄມ ເຊີ່ງເປັນນະຄອນຫຼວງທໍາອິດຢູ່ໃນກຸ່ມຂອງປະເທດອາຊ່ຽນ ນີ້ກໍ່ແມ່ນຜົນງານອັນໜື່ງ ທີ່ສະ

ແດງໃຫ້ເຫັນເຖີງຜົນສໍາເລັດທີ່ພວກເຮົາຈັດຕັ້ງປະຕິບັດໄດ້ ສີ່ງສໍາຄັນໄປກ່ວານັ້ນ ພາຍຫຼັງຈັດກອງປະ

ຊຸມ ເຜີຍແຜ່ ໃນຄັ້ງວັນທີ່ 17-18/12/2019 ວຽກງານດັ່ງ​ກ່າວ ກໍ່ໄດ້ມີຄວາມຄືບໜ້າຂື້ນຫຼາຍ ເຊີ່ງ

ສະແດງອອກໃຫ້ເຫັນກໍ່ຄືຕົວເລກການປະກາດ ບ້ານຢຸດຕິການຖ່າຍຊະຊາຍໃນປະຈຸບັນ ເຊັ່ນ: ໄດ້ປະ

ກາດ ບ້ານ ຈຳນວນ : 5,679 ບ້ານ. 37 ເມືອງ, 2 ແຂວງ (ແຂວງບໍລິຄໍາໄຊ ແລະ ນະຄອນຫລວງ

ວຽງຈັນ ) ນັ້ນກໍ່ສະແດງໃຫ້ເຫັນວ່າ ແຕ່ລະພາກສ່ວນ ແມ່ນຍັງງມີຄວາມເອົາໃຈໃສ່ ມີຄວາມຮັບ

ຜິດຊອບສູງໃນແຕ່ລະຂົງເຂດຂອງຕົນ, ຈາກຜົນງານອັນຍີ່ງໃຫຍ່ທີ່ຍາດມາໄດ້ນີ້ ມັນກໍ່ເປັນພຽງຜົນ

ງານໃນເບື້ອງຕົ້ນເທົ່ານັ້ນ ພວກເຮົາຍັງຈະຕ້ອງໄດ້ສືບຕໍ່ ເພື່ອໃຫ້ບັນລຸຕາມຄາດໝາຍທີ່ວາງໄວ້.

ການຈັດກອງປະຊຸມທົບທວນຄືນຄັ້ງນີ້ ແມ່ນໄດ້ນຳສະເໜີຄວາມຄືບໜ້າຂອງວຽກງານ, ການ

ແລກປ່ຽນບົດຮຽນ, ຄົ້ນຄ້ວາປຶກສາຫາລື , ການປະສານງານ, ການເສື່ອມສານ, ແລະ ວາງແຜນສືບຕໍ່

ຄາດໝາຍສູ້ຊົນ ເພື່ອໃຫ້ບັນລຸ ຢຸດຕິການຖ່າຍຊະຊາຍ ໃນປີ 2025 ແລະ 2030 ເປັນປະເທດສຸຂາ

ນາໄມ. ພ້ອມດຽວກັນນີ້ ຂ້າພະເຈົ້າກໍ່ໄດ້ຕີລາຄາສູງ ຕໍ່ກັບບັນດາທ່ານທີ່ໄດ້ສະຫຼະເວລາອັນມີຄ່າ ເພື່ອເຂົ້າຮ່ວມກອງປະຊຸມໃນຄັ້ງນີ້ ເຊີ່ງໃນນັ້ນ ກໍ່ໄດ້ມີການທົບທວນຄືນ ບັນດານິຕິກຳຕ່າງໆທີ່ເປັນ

ບ່ອນອີງໃຫ້ແກ່ການຈັດຕັ້ງປະຕິບັດ ແລະ ວາງຄາດໝາຍ ໃຫ້ໄດ້ເປີດເປັນປະເທດຢຸດຕິການຖ່າຍຊະ

ຊາຍ ໃນປີ 2025 ແລະ 2030 ໃຫ້ໄດ້ເປີດເປັນປະເທດສຸຂານາໄມ ນອກຈາກນີ້ ບັນດານທ່ານ ກໍ່ໄດ້ ​ສະ​ເໜີ, ຄົ້ນຄ້ວາ, ປຶກສາຫາລື ແລກປ່ຽນຄວາມຄິດເຫັນ ແລະ ໄດ້ວາງແຜນຄາດໝາຍສູ້ຊົນຮ່ວມ

ກັນໃນຕໍ່ໜ້າ ດ້ວຍຄວາມເອົາໃຈໃສ່ ແລະ ມີຄວາມຮັບຜິດຊອບສູງ.

ຂ້າພະເຈົ້າ ປະເມີນຕີລາຄາຄວາມຄືບໜ້າຂອງວຽກງານສຸຂານາໄມ ໂດຍສະເພາະກໍ່ແມ່ນ ວຽກງານ ຊຈສ ບາງຈຸດສຳຄັນດັ່ງນີ້: ສະເໜີໃຫ້ບັນດານທ່ານສືບຕໍ່ຈັດຕັ້ງປະຕິບັດເພື່ອໃຫ້ບັນລຸ

ຕາມເປົ້າໝາຍ ອີກບັນຫາໜື່ງກໍ່ໃຫ້ເອົາໃຈໃສ່ ຕິດຕາມ ແລະ ປະເມີນຄືນຢ່າງໜ້ອຍສຸດ 1 ຄັ້ງຕໍ່ປີ ກ່ຽວກັບ ບັນດາບ້ານ, ເມືອງ , ແຂວງ ແລະ ນະຄອນຫລວງ ທີ່ໄດ້ເປີດໄປແລ້ວນັ້ນ ເພາະອັນນັ້ນມັນ

ເປັນພຽງໄຊຊະນະຜົນງານໃນເບື້ອງຕົ້ນເທົ່ານັ້ນ ຖ້າພວກເຮົາຫາກຂາດການຕິດຕາມ ປະເມີນຄືນ ພວກເຮົາອາດຈະພົບກັບບັນຫາ ກ່ຽວການກັບຄືນໄປໃຊ້ຊີວິດຕິດພັນກັບທຳມະຊາດ ໂດຍສະເພາະ ປະຊາຊົນຢູ່ໃນເຂດຊົນນະບົດ ທີ່ມີສີ່ງເອື້ອອຳນວຍ ໃຫ້ໃນການຖ່າຍຊະຊາຍ.

ຂ້າພະເຈົ້າເຊື່ອໝັ້ນວ່າ: ບັນດາທ່ານຈະນຳເອົາຜົນສຳເລັດຂອງກອງປະຊຸມໃນຄັ້ງນີ້ນຳໄປຜັນ

ຂະຫຍາຍ ແລະ ຈັດຕັ້ງປະຕິບັດ ໃຫ້ເກີດດອກອອກຜົນ ຢູ່ໃນທ້ອງຖີ່ນກໍ່ຄືໃນຂົງເຂດທີ່ຕົນຮັບຜິດ

ຊອບ ໂດຍອີງໃສ່ ຍຸດທະສາດ , ນະໂຍບາຍ, ກົດ​ໝາຍ, ແຜນຈັດຕັ້ງປະຕິບັດ ແລະ ຄາດໝາຍສູ້ຊົນ

ທີ່ໄດ້ລົງລາຍເຊັນຮ່ວມກັນຜ່ານມາແລ້ວນັ້ນ ເປັນບ່ອນອີງໃຫ້ແກ່ການຈັດຕັ້ງປະຕິບັດ ໃຫ້ເປັນຮູບ

ປະທຳ ເຖີງແມ່ນວ່າ : ບາງທ່ານທີ່ໄດ້ຮ່ວມລົງລາຍເຊັນ ແລະ ໄດ້ຮັບອຸດໜູນບຳນານໄປແລ້ວກໍ່ຕາມ ຂໍໃຫ້ສືບຕໍ່ຈັດຕັ້ງປະຕິບັດ ເອົາໃຈໃສ່ຊີ້ນຳ-ນຳ ແລະ ກໍ່ສ້າງພະນັກງານຜູ້ຮັບຜິດຊອບ ທີ່ກ່ຽວຂ້ອງຈັດ

ເປັນທີມງານທີ່ມີຄຸນນະພາບ ໃຫ້ໄດ້ເຄື່ອນໄຫວຕາມຂັ້ນຕອນ ແລະ ຂະບວນການຈັດຕັ້ງປະຕິບັດ

ຂອງ ຊຈສ ພ້ອມທັງສະຫຼຸບລາຍງານຂໍ້ມູນຜົນການຄືບໜ້າແຕ່ລະໄລຍະ.

“ນອກຈາກນີ້ກໍ່ໃຫ້ເອົາໃຈໃສ່ ປະຕິບັດນະໂຍບາຍ, ຍຸດທະສາດ ແລ ະປະຕີບັດນະໂຍບາຍສາ

ທາລະນະສຸກທົ່ວປວງຊົນ ຖືເອົາການອະນາໄມ-ກັນພະຍາດ ແລະ ສົ່ງເສີມສຸຂະພາບເປັນຕົ້ນ ຖືເອົາ

ການປີ່ນປົວເປັນ​ສຳ​ຄັນ ແລະ ສະໜອງການບໍລິການສຸຂະພາບຢ່າງທົ່ວເຖີງ ທີ່ມີຄຸນນະພາບ, ຍຸຕິທຳ ແລະ ຄວາມສະເໜີພາບເປັນສຳຄັນ ຖືເອົາຄົນເປັນໃຈກາງຮັບປະກັນການມີສຸຂະພາບແຂງແຮງຂອງ

ຊຸມຊົນ ສົ່ງເສີມຊີວິດການເປັນຢູ່ໃຫ້ໝົດທຸກຄົນ, ທຸກເພດ, ທຸກໄວ ໃຫ້ດີຂື້້ນ ເອົາໃຈໃສ່ຕໍ່ການຮັກ

ສາສຸຂະພາບ ຫຼຸດຜ່ອນ ແລະ ຕອບໂຕ້ຄວາມສ່ຽງທີ່ອາດຈະເກີດຂື້ນຕໍ່ກັບສຸຂະພາບ ແນໃສ່ສ້າງລະ

ບົບຮາກຖານໃຫ້ເຂັ້ມແຂງ ຊຸມຊົນເປັນເຈົ້າການໃນການປ້ອງກັນພະຍາດ ແລະ ຮັກສາາຸຂະພາບ.

ກອງປະຊຸມໄດ້ຈັດຂື້ນໃນຄັ້ງນີ້ ຖືວ່າມີຄວາມໝາຍ ຄວາມສຳຄັນໃນວຽກງານສາທາລະນະສຸກ

ເຊີ່ງສະແດງໃຫ້ເຫັນເຖີງຄວາມເອົາໃຈໃສ່ ຈາກການນຳກະຊວງສາທາລະນະສຸກ,ຄະນະຈັດຕັ້ງກອງປະ

ຊຸມ,ຜູ້ເຂົ້າຮ່ວມທຸກທ່ານ , ຄູ່ຮ່ວມພັດທະນາ ເຊີ່ງຍາມໃດກໍ່ໃຫ້ຄວາມສຳຄັນ ຊ່ວຍໃນການກະກຽມ,

ອອກແບບ,ຄົ້ນຄ້ວາວາງແຜນ ແລະ ສະໜັບສະໜູນດ້ານງົບປະມານ ຈົນເຮັດໃຫ້ກອງປະຊຸມໄດ້ຖືກ

ຈັດຕັ້ງຂື້້ນ ແລະ ໄດ້ຮັບຜົນສຳເລັດຢ່າງຈົບງາມ.

**ທ້າຍສຸດນີ້** ຂ້າພະເຈົ້າ ໃນນາມຕາງໜ້າການນຳ ຂອງກະຊວງສາທາລະນະສຸກ ຂໍສະແດງ

ຄວາມຂອບໃຈເປັນ​ຢ່າງ​ສູງນຳທຸກໆທ່ານທີ່ໄດ້ສະຫຼະເວລາ ແລະ ໃຫ້ຄວາມສຳຄັນໃນການເຂົ້າຮ່ວມ

ກອງປະຊຸມໃນຄັ້ງນີ້ ຂໍອວຍໄຊອັນ​ປະ​ເສີດແກ່ບັນດາທ່ານ ແຂກຜູ້ມີກຽດ ທ່ານຍີງ, ທ່ານຊາຍ ຈົ່ງ

ມີສຸຂະພາບແຂງແຮງ ມີຄວາມຜາສຸກ , ມີຄວາມສໍາເລັດໃນຊີວິດສ່ວນຕົວ, ຄອບຄົວ ຕະຫຼອດຮອດ

ໜ້າທີ່ວຽກງານ ກັບຄືນສູ່ທ້ອງຖີ່ນດ້ວຍຄວາມປອດໄພທຸກປະການ. ສະແດງຄວາມຂອບໃຈເປັນຢ່າງ

ສູງມາຍັງພະນັກງານ, ຄະນະຈັດຕັ້ງກອງປະຊຸມ ຕະຫຼອດຮອດພາກສ່ວນຕ່າງໆ ທັງພາຍໃນ ແລະ ສາກົນ ທີ່ໄດ້ສະຫຼະເວລາ ມາເຂົ້າຮ່ວມ ປະກອບສ່ວນສະໜັບສະໜູນ. ມາຮອດນີ້ ຂ້າພະເຈົ້າ ຂໍກ່າວປິດກອງປະຊຸມຢ່າງເປັນທາງການ ນັບແຕ່ເວລານີ້ເປັນຕົ້ນໄປ. **ຂໍຂອບໃຈ**